Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 30. januára 2007

Materiál číslo : 11/2007

K bodu : Návrh na prevod vlastníctva nebytových priestorov (obchodno-prevádzkové
               priestory) v správe mestskej časti Bratislava-Petržalka
               _________________________________________________________________

Predkladá:                                                                                        Návrh uznesenia:

PhDr. František Guth                                                                       v prílohe
prednosta 

Prerokované:

v Miestnej rade mestskej časti   
Bratislava-Petržalka dňa 16. januára 2007

Spracoval:

odd. podnikateľských činností

Návrh uznesenia :

Miestne zastupiteľstvo mestskej časti Bratislava-Petržalka po prerokovaní

1. s c h v a ľ u j e

odpredaj obchodno-prevádzkových priestorov :
- na Rovniankovej ul. 14 v Bratislave o ploche 44,20m2 p.Viere Ďuricovej, Mlynaro-
  vičova ul.1, Bratislava

za cenu 6.000,- Sk/m2  za podmienky, že kúpna zmluva bude uzatvorená najneskôr do 90 dní od schválenia uznesenia miestnym zastupiteľstvom. V opačnom prípade súhlas na odpredaj stráca platnosť.

2. n e s c h v a ľ u j e

odpredaj obchodno-prevádzkových priestorov :
- na Rovniankovej ul. 13 v Bratislave o ploche 75,99 m2  Ing.Ľubici Šovčíkovej, Holíčska
  ul.4 v Bratislave

Dôvodová správa

     Nájomcovia nebytových priestorov požiadali o odkúpenie nebytových priestorov v súlade s § 16 ods. 3  zákona  Národnej rady Slovenskej republiky č. 182/1993 Z.z. o vlastníctve bytov a nebytových priestorov  v znení  neskorších   predpisov, podľa ktorého majú nájomcovia nebytových priestorov právo na prednostný prevod do vlastníctva. Žiadosti boli podané v súlade  so  Všeobecne  záväzným  nariadením hlavného  mesta Slovenskej  republiky  Bratislavy č. 6/1995 o prevode vlastníctva bytov a nebytových priestorov zo dňa 19. 10. 1995 ako vyplýva zo zmien a doplnení vykonaných Všeobecne záväzným nariadením hlavného mesta Slovenskej republiky Bratislavy č.10/1996 zo dňa 29. 6. 1996. V zmysle uvedených všeobecne záväzných nariadení sa minimálna cena nebytového priestoru určuje ako 7-násobok ročného nájmu, najmenej však 6.000,- Sk/m2.
     Cena nebytového priestoru je navrhnutá v zmysle § 10 ods. 1 uvedeného všeobecne záväzného nariadenia s prihliadnutím na predchádzajúce uznesenia miestneho zastupiteľstva mestskej časti Bratislava-Petržalka. 
     Nájomcovia  nebytových priestorov  predložili čestné vyhlásenie v zmysle ustanovenia § 9  
ods. 4, 5, 6 zákona SNR č. 138/1991 Zb. o majetku obcí v znení neskorších predpisov.
     Materiál Návrh na prevod vlastníctva nebytových priestorov (obchodno-prevádzkové priestory) v správe mestskej časti Bratislava-Petržalka bol prerokovaný na operatívnej porade starostu  dňa  8. 1. 2007, v komisii   podnikateľských   činností  dňa   8. 1. 2007, 11. 1. 2007 a 
vo finančnej komisii dňa 11. 1. 2007 (stanoviská komisií v prílohe).
     Uvedený materiál bol prerokovaný v Miestnej rade mestskej časti Bratislava-Petržalka dňa 16. 1. 2007, ktorá uznesením č.1 :
- odporučila Miestnemu zastupiteľstvu mestskej časti Bratislava-Petržalka schváliť odpredaj  
  obchodno-prevádzkových priestorov  na Rovniankovej ul. 14 v Bratislave o ploche 44,20m2   
  p.Viere Ďuricovej, Mlynarovičova ul.1, Bratislava
za cenu 6.000,- Sk/m2  za podmienky, že kúpna zmluva bude uzatvorená najneskôr do 90 dní od schválenia uznesenia miestnym zastupiteľstvom. V opačnom prípade súhlas na odpredaj stráca platnosť
- neodporučila odpredaj obchodno-prevádzkových priestorov na Rovniankovej ul. 13 v Bra -    
   tislave o ploche 75,99 m2  Ing.Ľubici Šovčíkovej, Holíčska ul.4 v Bratislave.
Miestna rada požiadala komisiu podnikateľských činností vypracovať návrh zásad a postupu pri prenájme a odpredaji nebytových priestorov s prihliadnutím na lokalitu a dĺžku prenájmu v termíne do 30. 4. 2007.

Obchodno – prevádzkové priestory :

1. Nebytový priestor :                          Rovniankova 14, Bratislava, plocha 44,20 m2
                                                             nájomca p.Viera Ďuricová, Mlynarovičova 1, Bratislava
  Účel nájmu :                                      krajčírska dielňa
  Doba nájmu :                                     do 30. 9. 2011
  Ročné nájomné :                                 28.416,- Sk
  7-násobok ročného nájomného :       198.912,- Sk
  6.000,- Sk/m2 :                                   265.200,- Sk 
Nájomné k 31. 12. 2006 je uhradené.

2. Nebytový priestor :                       Rovniankova 13, Bratislava, plocha 75,99 m2    
                                                          nájomca Ing. Ľubica Šovčíková, Holíčska 4, Bratislava                             
  Účel nájmu :                                    kancelárie
  Doba nájmu :                                   do 31. 8. 2011
  Ročné nájomné :                              23.364,- Sk 
  7-násobok ročného nájomného :    163.548,- Sk   
  6.000,- Sk/m2  :                                455.940,-Sk                                       
Nájomné k 31. 12. 2006 je uhradené.

Stanovisko
komisie podnikateľských činností zo dňa 8. 1. 2007
-----------------------------------------------------------------------------------------------------------------

Prítomní :
Poslanci :             Ing. Jiří Rusnok
                             Ing. Miloslav Košina  
                             Ing. Anton Brath
                             Stanislav Fiala

     Komisia podnikateľských činností na svojom zasadnutí dňa 8. 1. 20076 prerokovala žiadosti o odpredaj nebytových priestorov v správe mestskej časti Bratislava-Petržalka. Dňa 11. 1. 2007 komisia vykonala obhliadku nebytových priestorov v teréne a zaujala nasledovné stanovisko :

1. Komisia odporúča Miestnemu zastupiteľstvu mestskej časti Bratislava-Petržalka schváliť    
    odpredaj nebytového  priestoru  :
   -  na Rovniankovej ul. 14 v Bratislave o ploche 44,20 m2 
         p.Viere Ďuricovej, Mlynarovičova 1, Bratislava (zákazkové šitie odevov)
 
      za cenu 6.000,- Sk/m2
 
Hlasovanie : 
za : 4 (4 poslanci)                                                   proti : 0                          zdržal sa : 0

2. Komisia neodporúča Miestnemu zastupiteľstvu mestskej časti Bratislava-Petržalka   
    schváliť odpredaj nebytového  priestoru  v roku 2007 za cenu 6.000,-Sk/ m2 :
    - na Rovniankovej ul. 13 v Bratislave o ploche 75,99 m2 
         Ing. Ľubice  Šovčíkovej, Holíčska 4, Bratislava (kancelária)

Hlasovanie : 
za : 4 (4 poslanci)                                                   proti : 0                          zdržal sa : 0

                                                                                                 Ing. Jiří Rusnok, v.r.
                                                                                                          predseda
                                                                                         komisie podnikateľských činností

Za správnosť : Ing. Klaudia Plačková

Stanovisko
finančnej komisie pri miestnom zastupiteľstve Bratislava-Petržalka
                  zo dňa 11.1.2007

Prítomní: Mgr.Belohorec, Mgr.Bakerová-Dragúňová, Ing.Hanák, MUDr.Janota, Ing.Kocka           

Neprítomný: Ing.Weissensteiner /ospravedlnený/

K bodu  : Návrh na prevod vlastníctva nebytových priestorov  

Stanovisko : 
	 
	Komisia odporúča odpredaj nebytových priestorov na Rovniankovej ulici č.13 Ing. Ľubici Šovčíkovej a na Rovniankovej ulici č.14 p. Viere Ďuricovej.

Hlasovanie :
 
Prítomní  :        5
Za        :            5  
Proti     :           0
Zdržal sa :        0

 
 
V Bratislave 11.1.2007                                                              Mgr. Michal Belohorec
 									predseda FK v.r.

Za správnosť: Ing. Chajdiaková